CELEX: 32018R0939
Language: el
Date: 2018-06-26 00:00:00
Title: Εκτελεστικός κανονισμός (ΕΕ) 2018/939 της Επιτροπής, της 26ης Ιουνίου 2018, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Cidre Cotentin»/«Cotentin» (ΠΟΠ)]

3.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 166/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/939 ΤΗΣ ΕΠΙΤΡΟΠΉΣ
   της 26ης Ιουνίου 2018
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Cidre Cotentin»/«Cotentin» (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Cidre Cotentin»/«Cotentin» δημοσιεύτηκε στην Επίσημη Εφημερίδα της Ευρωπαϊκής Ένωσης (2).
            
         
               (2)
            
            
               Με επιστολή της 16ης Νοεμβρίου 2016, οι γαλλικές αρχές κοινοποίησαν στην Επιτροπή ότι είχε χορηγηθεί μεταβατική περίοδος, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, με καταληκτική ημερομηνία τη 15η Νοεμβρίου 2026, στην Exploitation agricole à responsabilité limitée (Earl) La Vallée des Pommiers, 17, bis hameau Les Mesles, 50340 Bricquebosq και στη Société à responsabilité limitée (SARL) Cidrerie Le père Mahieu, 17, bis hameau Les Mesles, 50340 Bricquebosq, εγκατεστημένες στην επικράτειά τους, οι οποίες πληρούν τις προϋποθέσεις του εν λόγω άρθρου σύμφωνα με την απόφαση της 14ης Οκτωβρίου 2016 σχετικά με την προστατευόμενη ονομασία προέλευσης «Cidre Cotentin»/«Cotentin», η οποία δημοσιεύθηκε στις 22 Οκτωβρίου 2016 στην Επίσημη Εφημερίδα της Γαλλικής Δημοκρατίας. Κατά τη διάρκεια της εθνικής διαδικασίας ένστασης, οι εν λόγω επιχειρήσεις, οι οποίες διέθεταν νομίμως στο εμπόριο το προϊόν «Cidre Cotentin»/«Cotentin» σε συνεχή βάση κατά τη διάρκεια των πέντε τουλάχιστον ετών πριν από την υποβολή της αίτησης, υπέβαλαν ένσταση.
            
         
               (3)
            
            
               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Cidre Cotentin»/«Cotentin» πρέπει να καταχωρισθεί,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Cidre Cotentin»/«Cotentin» (ΠΟΠ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.8 του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Η προστασία που χορηγείται δυνάμει του άρθρου 1 υπόκειται στη μεταβατική περίοδο που χορηγήθηκε από τη Γαλλία μετά την απόφαση της 14ης Οκτωβρίου 2016 σχετικά με την προστατευόμενη ονομασία προέλευσης «Cidre Cotentin»/«Cotentin» (ΠΟΠ) η οποία δημοσιεύθηκε στις 22 Οκτωβρίου 2016 στην Επίσημη Εφημερίδα της Γαλλικής Δημοκρατίας, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, στις επιχειρήσεις που πληρούν τις προϋποθέσεις του εν λόγω άρθρου.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουνίου 2018.
      
         
            Για την Επιτροπή,
         
         
            εξ ονόματος του Προέδρου,
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.
   
      (2)  ΕΕ C 39 της 2.2.2018, σ. 33.
   
      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).